钦定古今图书集成/明伦汇编/氏族典/第367卷 > 《廖用贤尚友录》 > 谭纶
## 钦定古今图书集成/明伦汇编/氏族典/第367卷 > 《廖用贤尚友录》 > 谭纶

按《江西通志》：“纶字子理，宜黄人。嘉靖甲辰进士。初为
兵部郎中，以兵备副使剿倭于福清、仙游、同安、漳浦
诸处，皆歼之，遂无倭患。艰归，起督抚陕西。会四川贼
蔡伯贯等反，改督抚四川，议设龙安等府，施州等卫，
蜀中遂定。复以兵部侍郎抚两广，至即平七山诸贼。
寻总督蓟辽，升兵部尚书，召入理京营戎政，以疾乞”
归。卒。赠太子太保，谥《襄敏》。